kardosdrur/scandi-wiki huggingface dataset:
Gunnar Schmidt Laursen

Gunnar Schmidt Laursen (født 2. januar 1919 i Aarhus, død 3. december 2014) var en dansk bankdirektør.

Han tog realeksamen og blev i 1936 elev i Arbejdernes Landsbank i Aarhus. I 1952 blev han bestyrer af bankens nye filial i Odense og først 1959 underdirektør og så 1960 direktør i banken med hovedsæde i København. I 1984 gik han på pension. I sin direktørperiode voksede banken, og Laursen formåede at balancere mellem gamle administrative dyder og interessen for nye administrative og elektroniske løsninger.

Han var næstformand for Landsbankernes Reallånefond og for Københavnske Bankers Forening af 1920, medlem af repræsentantskabet for Danske Bankers Fællesrepræsentation, for Finansieringsinstituttet for Industri og Håndværk og for Danmarks Skibskreditfond samt medlem af forretningsudvalget for Det kooperative Fællesforbund. I sit otium var han bl.a. formand for bestyrelsen for Grønlandsbanken.

Han blev gift 12. november 1944 med Lilly Alice Jørgensen (født 29. juni 1918), datter af købmand Alfred Jørgensen og hustru Kirstine født Pedersen.

Kilder 
 Kraks Blå Bog 1974
 "Navne", Jyllands-Posten, 2. januar 2014.

Personer i Kraks Blå Bog (afdøde)
Personer fra Aarhus
Bankdirektører fra Danmark
Danskere i 1900-tallet
Landkreis Goslar

Landkreis Goslar er en Landkreis i den østlige del af den tyske delstat Niedersachsen med administrationen beliggende i byen Goslar.

Geografi 
Landkreis Goslar omgives af landkreisene (med uret fra syd) Landkreis Osterode am Harz, Landkreis Northeim, Landkreis Hildesheim og Landkreis Wolfenbüttel, byen Salzgitter, og i delstaten Sachsen-Anhalt Landkreis Harz og Thüringen Landkreis Nordhausen.

Området ligger i den nordvestlige del af bjergkæden Harzen. Nationalpark Harzen er en del af landkreisen. Det højeste punkt er Wurmberg (971 moh.) i nærheden af Braunlage, som også er det højeste punkt i Niedersachsen. Ved den lille by Altenau har floden Oker sit udspring, og løber gennem den smukke Okerdal , og forlader Harzen Vienenburg.

Byer og kommuner
Kreisen havde   indbyggere pr.    

Samtgemeinde med tilhørende kommuner

* administrationsby

Eksterne kilder/henvisninger 

 Officiel website

Goslar
Jens Christian Jacobsen

Jens Christian Jacobsen (født 1949) er uddannet som folkeskolelærer og senere kandidat (cand. pæd.) fra DPU. Han har været ansat som lektor ved KDAS og i vidensafdelingen ved professionshøjskolen UCC. Centerleder ved Institut for Naturfagenes Didaktik KU 2014.

Han er forfatter og redaktør af en række lærebøger.

Han har bl.a. med Bo Steffensen redigeret og skrevet kapitler i Læreruddannelsens didaktik (2007), der er udgivet i to bind på Klim Forlag, og er sammen med Steen Just forfatter til det eksistensfilosofiske værk: Verdensmyter – mellem tanke og handling (1999), Forlaget Samfundslitteratur. Han har ligeledes leveret bidrag til en række antologier om bl.a. pædagogisk ledelse, samt om Niklas Luhmann og Thomas Ziehe.

Væsentlige udgivelser 
 " Autopoiesis- en introduktion til Niklas Luhmanns verden af systemer" (1992) (red) Politisk Revy 
 "Autopoiesis II- udvalgte tekster af Niklas Luhmann" (1995) (red) Politisk Revy 
 " SPOR - en antologi om almendannelse" (1995) (red) Kroghs Forlag 
 ’’Refleksive læreprocesser- en antologi om pædagogik og tænkning’’ (1997) Politisk Revy 
 ’’Intuition og læring’’ (2002), Kroghs Forlag
 "Læreruddannelsens Didaktik 1" (2007) Klim  ( medredaktør Bo Steffensen)
 " Læreruddannelsens Didaktik 2" (2007) Klim  ( medredaktør Bo Steffensen)
 ’’Pædagogik som fag og praksis’’, (2011) Samfundslitteratur  (medredaktør Tom Ritchie)
 "Progression i uddannelse og undervisning", (2010) Klim, 
 "Uddannelseskvalitet i en globaliseret verden" ( 2012) Samfundslitteratur  ( medredaktør Hanne Leth Andersen)
 "Lærerens grundfaglighed- mentalisering som arbejdsredskab" ( 2014) Billesø & Baltzer 
 " Til dannelse eller nytte? - Universitetsuddannelser mellem forskningsbaseret faglighed og relevans for arbejdsmarkedet" (2017) Frydenlund  ( med Hanne Leth Andersen)
 " Kritisk Pædagogik for Pædagoger- Social retfærdighed for børn og unge" ( 2019) Akademisk Forlag  ( med Üzeyir Tireli)
 " Analyse for Pædagogstuderende" ( 2021) Akademisk Forlag

Eksterne kilder/henvisninger 

 Om Jens Christian Jacobsen  på klim.dk

Lærebogsforfattere fra Danmark
Lærere fra Danmark
Danskere i 1900-tallet
Danskere i 2000-tallet
Sadi Carnot

Sadi Carnot henviser til:

 Nicolas Léonard Sadi Carnot (1796–1832) – fransk fysiker, forganger indenfor termodynamiken
 Marie François Sadi Carnot (1837–1894) – fransk politiker, præsident 1887–1894
Filét

En filét er et redskab der i bogbinderiet kan bruges til udsmykning af bogbind med forskellige bånd eller borter som kan være belagt med guld eller sølv eller blot være blinde aftryk, blindtryk.

Forgyldningsredskaberne er
metalstempler, der er
udskåret med de figurer som ønskes i guldet. 
De glatte, krusede eller forskelligt
formede linjer, der ofte bruges som "bånd" tværs over bogryggen,
påtrykkes med de såkaldte filéter, og på hvis
rundede bane der ophøjet er udgravet forskelige
borter, som billedet viser en række prøvetryk af.

Kilder 
 "Forgyldning" , afsnit side 445-448 i Haandgerningsbog, 1894 af N.C. Rom

Noter

Eksterne henvisninger
 Fillets, Pallets, and Line Tools  af Paul N. Hasluck, 1903. Med tekst og illustrationer
 The Art of Bookbinding  fra 1890 af Joseph William Zaehnsdorf, kapitel 23 om redskaber og materialer til færdiggørelsen af en bog. (Wikisource)
 "Filet" (fra fransk, egl. 'trådværk') og "Filigran" hos Ordnet.dk
 "Håndforgyldning, presseforgyldning, blindtryk samt titelfelter med fileter og stempler"  hos Haandbogbinderen.dk



Metalværktøj
Bogvæsen og boghåndværk
Danske Samlinger for Historie, Topographi, Personal- og Literaturhistorie

Danske Samlinger for Historie, Topographi, Personal- og Literaturhistorie (ofte forkortet Danske Samlinger) var et tidsskrift, der udkom fra 1865. Redaktionen bestod af Christian Bruun, Oluf August Nielsen, Anton Ludvig William Petersen, Sophus Birket Smith, Sofus Laurits Henrik Christian Julius Birket Smith. Tidsskriftet behandlede historiske, personalhistoriske, topografiske og kulturhistoriske emner og omfattede dels egentlige artikler, dels såkaldte "Smaastykker". 

Tidsskriftets betydning lå (og ligger fortsat) i, at det fik offentliggjort store mængder af materiale, der ellers var opbevaret i arkiver. Artiklerne var forsynede med noter, og der fandtes et alfabetisk navne- og stedregister til hvert bind.

Eksterne henvisninger 
 Udgaver på internettet
Slægtsforskernes Bibliotek online

Samlinger for Historie, Topographi, Personal- og Literaturhistorie
Etableret i 1865
Daydreamer

Daydreamer er et studiealbum udgivet i 2003 af den danske jazzguitarist Jakob Bro. Albummet er Bros debutalbum.

Daydream er blev indspillet i Officersbygningen i Aarhus og i Copenhagen Jazzhouse i 2002 og udgivet den 2. juni 2003 på pladeselskabet Loveland Records (LL R001). Blandt de medvirkende er bl.a. den amerikanske saxofonist Chris Cheek.

Trackliste
Philadelphia [6:55]
Countryside [4:37]
Daydreamer [5:30]
The Time is Always Now [4:34]
Highpoint [4:44]
Optimistic [5:52]
Everything All at a Time [6:09]
Unfolded [4:50]

Line up
 Jakob Bro (Guitar)
 Chris Cheek (Tenorsaxofon)
 Ned Ferm (Tenorsaxofon)
 Mads Hyhne (Trækbasun)
 Anders Christensen (Bas)
 Jeppe Gram (Trommer)

Eksterne links 
Omtale på The Jazzloft 

Jakob Bro-album
Debutalbum fra Danmark
Debutalbum fra 2003
Sidetracked

Sidetracked er et studiealbum udgivet i 2005 af den danske jazzguitarist Jakob Bro. Jakob Bro modtog for udgivelsen to Danish Music Awards - en for Årets Danske Jazzudgivelse og en for Årets Danske Cross-over Jazzudgivelse.

Trackliste

Introduction
The Dark Side
Three to See the King
A Head Full of Stars
Freedom Beach
Sleep
Out of Time
Dear Old South
Hometown Melodies
Green sky
Twilight Detour

Line up

Mark Turner (Tenorsax)
Chris Cheek (Tenorsax)
Chris Speed (Tenorsax og klarinet)
Jakob Bro (guitar)
Ben Street (bas)
Jonas Westergaard (bas)

Kilder

Jakob Bro-album
Album fra 2005
Pearl River (album)

Pearl River er et studiealbum udgivet i 2007 af den danske jazzguitarist Jakob Bro. Udgivelsen blev præmieret af Statens Kunstråd som et værk der udmærkede sig særligt i 2007.

Trackliste

Verse
Pearl River
Elephant
Black is All Colors at Once
Red Hook Railroad
Welcome
Mosquito Dance
Chinatown
3x3

Line up

Jakob Bro (guitar)
Chris Cheek (tenorsax)
Mark Turner (tenorsax)
Ben Street (bas)
Paul Motian (trommer)

Kilder

Jakob Bro-album
Album fra 2007
The Stars Are All New Songs

The Stars Are All New Songs er et studiealbum udgivet i 2008 af den danske jazzguitarist Jakob Bro.

Albummet er indspillet i september 2007 i det kendte Avatar Studios på Manhattan i New York med medvirken af en række kendte amerikanske jazzmusikere samt den danske saxofonist Jesper Zeuthen. Albummet indeholder kompositioner af Jakob Bro.

Trackliste
 Sound Flower
 Origin
 The Boy From Saladan
 Romantics
 Duke Ellington Boulevard
 Waltzing Trees
 Reconstructing A Dream
 Drumscapes
 Eugenie

Line up
Jakob Bro (guitar)
Chris Cheek (tenorsax)
 Mark Turner (tenorsax)
 Jesper Zeuthen (altsax)
 Andrew D'Angelo (basklarinet)
 Bill Frisell (guitar)
 Kurt Rosenwinkel (guitar)
 Ben Street (bas)
Paul Motian (trommer)

Eksterne links/Kilder 
 Omtale på last.fm
 Omtale på allaboutjazz.com

Jakob Bro-album
Album fra 2008
White Rainbow

White Rainbow er et livealbum udgivet i 2008 af den danske jazzguitarist Jakob Bro.

Trackliste 

 Indian Folklore
 Villanova
 Copenhagen Slow Blues
 Two Worlds
 All's Well that Ends Well

Line up 

 Jakob Bro (Guitar)
 George Garzone (Tenor Sax)
 Andrew D'Angelo (Bass Clarinet)
 Jesper Zeuthen (Alt sax)
 Søren Kjærgaard (Würlitzer)
 Anders Christensen (Bas)
 Nicolai Munch-Hansen (Bas)
 Jakob Høyer (Trommer)
 Kresten Osgood (Trommer)

Jakob Bro-album
Livealbum fra 2008
Album fra 2008
Roadpricing

Roadpricing er et system, hvor brugerne af et vejsystem betaler for den faktisk kørte strækning i modsætning til bompenge, hvor der betales for at passere bomstationen eller betalingsringen. Roadpricing kan være baseret på, at sted for indkørsel og udkørsel til vejnettet registreres (f.eks. de franske motorveje) eller på et satellitbaseret system, hvor der er anbragt en elektronisk brik i hvert køretøj. Satellitbaseret roadpricing findes dog ikke i praksis nogen steder endnu.

Afgifter
Landtransport
Transportplanlægning
Betalingsveje
Who Said Gay Paree

Who Said Gay Paree er et studiealbum udgivet i 2008 af den danske jazzguitarist Jakob Bro.

Trackliste 
 "Come Rain Or Come Shine" (Harold Arlen/Johnny Mercer) 
 "So In Love" (Cole Porter)
 "Love Me Tender" (Vera Matson/Ken Darby)
 "All Of Me" (Gerald Marks/Seymour Simons)
 "How Long Has This Been Going On?" (George & Ira Gershwin)
 "The Thrill Is Gone" (Ray Henderson/Lew Brown)
 "Fifth House" (John Coltrane)
 "She's Funny That Way" (Neil Moret/Richard A. Whiting)
 "Speak Low" (Kurt Weill/Ogden Nash)
 "Who Said Gay Paree?" (Cole Porter)

Line up 

 Jakob Bro (Guitar)
 Anders Christensen (Bas)
 Jakob Høyer (Trommer)

Jakob Bro-album
Album fra 2008
Bro/Knak

Bro/Knak er et studiealbum udgivet i 2012 af den danske jazzguitarist Jakob Bro og electronica produceren Thomas Knak, som også har produceret for blandt andet Björk. Udgivelsen er præmieret af Statens Kunstråd som et værk der udmærkede sig særligt i 2012. Jakob Bro og Thomas Knak modtog for albummet en Danish Music Award for Årets Danske Særudgivelse.

Trackliste

Bro
 Northern Blues Variation No.I
 Color Sample
 epilog
 G Major Song
 Izu
 Roots
 Mild
 Roots Piano Variation
 Northern Blues Variation No.II

Knak
 Northern Blues Variation No.II Rebuild No.I
 Roots Rebuild
 G Major Song Rebuild
 Izu Rebuild
 Color Sample Rebuild
 Epilog Rebuild
 Mild Rebuild No.I
 Mild Rebuild No.II
 Northern Blues Variation No.II Rebuild No.II

Line up

 Jakob Bro (elektrisk og akustisk guitar, piano)
 Paul Bley (piano)
 Kenny Wheeler (flugelhorn)
 Bill Frisell (guitar)
 Thomas Morgan (kontrabas)
 David Virelles (piano)
 Oscar Noriega (klarinet)
 Jakob Kullberg (cello)
 Jeff Ballard (trommer)
 Tine Rehling (harpe)
 Københavns Drengekor (vokaler)
 Jonas Westergaard (elektrisk bas)
 Jakob Høyer (trommer)
 Anders Mathiasen (akustisk guitar )
 Pamelia Kurstin (theremin)

Kilder

Jakob Bro-album
Album fra 2012
December Song

December Song er et studiealbum fra 2013 af den danske jazzguitarist Jakob Bro. Udgivelsen er den tredje og sidste i en trilogi med den legendariske amerikanske jazzsaxofonist Lee Konitz som omdrejningspunkt. De to andre udgivelser i trilogien er Balladeering (2009) og Time (2011). Trilogien er af pressen blandt andet blevet kaldt et højdepunkt i dansk jazz og et eminent værk.

Jakob Bro har for December Song modtaget Jazznytprisen 2013. Albummet blev endvidere ved Danish Music Awards Jazz 2014 nomineret til “Årets danske jazzudgivelse”.

Trilogien Balladeering, Time og December Song blev nomineret til Nordisk Råds Musikpris 2014.

Trackliste 
 Laxness
 Giant
 Zygaena
 Tree House
 Lys
 Kong Oscar
 Risskov
 Vinterhymne

Line up 
 Jakob Bro (Guitar)
 Bill Frisell (Guitar)
 Lee Konitz (Sax)
 Craig Taborn (Piano)
 Thomas Morgan (Bas)

Kilder 

Jakob Bro-album
Album fra 2013
Ib Asger Olsen

Ib Asger Olsen (14. april 1935 i Draaby ved Ebeltoft – 20. december 2013) var en dansk landskabsarkitekt og professor.

Han tog præliminæreksamen 1951 og blev først uddannet gartner i 1955 og var på Beder Gartnerskole 1957-58. Olsen videreuddannede sig i 1961 til hortonom ved Den Kongelige Veterinær- og Landbohøjskole og i 1967 til landskabsarkitekt ved Kunstakademiets Arkitektskole. Han var ansat hos Erik Mygind fra 1962 til 1965, og fra 1966 til 1971 havde han job på Sven-Ingvar Anderssons tegnestue og gik dernæst solo med egen arkitektvirksomhed (sammen med Per Stahlschmidt fra 1973).

Samtidig virkede Olsen som underviser: Han var undervisningsassistent på Sveriges lantbruksuniversitet 1974-78, på Kunstakademiets Arkitektskole 1979-87 og 1991-94 samt forskningsadjunkt på Den Kongelige Veterinær- og Landbohøjskole 1987-91, hvor han også var censor 1991-94.

I 1994 blev Ib Asger Olsen professor i landskabsarkitektur på Institut for Økonomi, Skov og Landskab ved Landbohøjskolen, hvilket han var til 2003, og i 2004 modtog han æresdoktorgraden fra Sveriges lantbruksuniversitet. Han var æresmedlem af Danske Landskabsarkitekter, af hvis styrelse han var medlem 1972-76.

Inden for sit fag redigerede han tidsskrifter, bl.a. som medlem af Landskabs redaktionsudvalg 1963-68, og skrev en række bøger. Han var fagdommer i adskillige arkitektkonkurrencer.

Han blev gift 23. august 1958 i Draaby med sparekasseassistent, senere pædagog Hanne Hammershøj (født 3. marts 1936 i Draaby ved Ebeltoft), datter af førstelærer Anders Ole Hans Christen Hammershøj (død 1965) og hustru Johanne Helene født Jensen (død 1982).

Kilder 
 
 "Navne", Jyllands-Posten, 30. december 2013.
 Kraks Blå Bog 2005.

Landskabsarkitekter fra Danmark
Hortonomer fra Danmark
Ansatte ved Den Kongelige Veterinær- og Landbohøjskole
Ansatte ved Kunstakademiets Arkitektskole
Personer fra Jylland
Danskere i 1900-tallet
Danskere i 2000-tallet
Personer i Kraks Blå Bog (afdøde)
Æresdoktorer
Faglitterære forfattere fra Danmark
Gustav Storm

Gustav Storm (født 18. juni 1845 i Rendalen, død 23. februar 1903 i Kristiania) var en norsk historiker.

Hans forældre var sognepræsten Ole Johan Storm (1806–1850) og Hanna Jørgine Mathilde Breda (1815–1869). Han var broder til Johan Frederik Breda og Oscar Wilhelm Eugen Storm, fætter til Vilhelm Ferdinand Johan og Martin Luther Storm.

Han tog filologisk embedseksamen i 1868, og debuterede straks der efter som historisk kritiker og polemiker med afhandlingen Om den gamle norrøne literatur (1869), som blev fortsat med det banebrydende tekstkritiske arbejde Snorre Sturlassons historieskrivning (1873). I 1874 tog han doktorgraden, blev universitetsstipendiat 1875, og 1877 professor i historie ved Kristiania universitet. Der kom han til at udøve stor indflydelse ikke bare som lærer, men også på universitetets administrative forhold og dets videnskabelige virksomhed i sin helhed. På sit hovedområde, Norges historie i middelalderen, udførte Storm et stort nyskabende arbejde, som tog form af en stor mængde afhandlinger i historiske, filologiske og geografiske fagtidsskrifter. Han oversatte de gamle kongesagaer til norsk for den store folkeudgave, som udkom i 1899. Heriblandt Sverres Saga sammen med Alexander Bugge.

Storms afhandling fra 1894 om det norske rigsvåben regnes fortsat som den mest grundlæggende og videnskabelige behandling af dettes opkomst og tidlige udvikling i middelalderen. Blandt andet drøftede han Snorres skildring af kong Magnus Berrføtts brug af løven, og konkluderede, at skildringen er uhistorisk og blot beskriver kongevåbenet på den tid, Snorre skrev kongesagaen.

Forfatterskab

Om den gamle norrøne literatur (1869)
 Snorre Sturlassons historieskrivning (1873)
 Sagnkretsene om Karl den Store og Didrik af Bern hos de nordiske folk (1874)
 Kritiske bidrag til vikingetidens historie (1876)
 Ragnar Lodbrok og Lodbrokssønnerne (1877)
 Vikingetidens tidligste udgangspunkter (1879)
 Maria Stuart (1891)
 Christofer Columbus og Amerikas opdagelse (1892)
 Olav den Hellige (1893)
 Norges gamle Vaaben, Farver og Flag (1894)
 Dronning Margretes valg i Norge (1900)

På internettet 

 Snurre Sturlason: Kongesagaer oversat af Gustav Storm; Kristiania 1899

Litteratur
 Gran, Gerhard: "Gustav Storm" i Norsk aandsliv i hundrede aar III. Kristiania: Aschehoug, 1919.

Eksterne henvisninger

 Digitaliserede bøger af Gustav Storm i Nasjonalbiblioteket, Oslo.

Historikere fra Norge
Ansatte ved Oslo Universitet
Faglitterære forfattere fra Norge
Nordmænd i 1800-tallet
Seat Marbella

SEAT Marbella var en tredørs mikrobil baseret på SEAT Panda. Den blev introduceret i efteråret 1986 som en faceliftet udgave af Panda.

Adskillelsen fra Fiat og overtagelsen af Volkswagen gjorde en afgrænsning nødvendig. Den tekniske forbedring af Fiat Panda i starten af 1986, som frem for alt berørte undervognen og introduktionen af de nye Fire-motorer, kom ikke Marbella til gode. I forhold til den i 1986 introducerede Fiat Panda havde standardmodellerne af Marbella mindre udstyr. Dermed var f.eks. bagrudevisker og højre sidespejl i starten kun standard på GLX-modellen.

Begge motorerne, som var firecylindrede rækkemotorer monteret fortil på tværs (843 cm³ (25 kW/34 hk) og 903 cm³ (29 kW/40 hk)) blev videreført fra forgængeren. Et år efter introduktionen udgik den lille motor, men blev i december 1986 genintroduceret på grund af stor efterspørgsel.

Marbella udgik af produktion i slutningen af 1998 efter en produktion på 600.000 eksemplarer; dette var samtidig afslutningen på bilproduktion på Zona Franca-fabrikken. Modellen blev afløst af den allerede i 1997 introducerede, Volkswagen-baserede Arosa.

Tekniske data

Prototyper 
Sent i 1991 blev prototypen SEAT Marbella Playa (dansk: strand), som var en fritidsbil, som var en krydsning mellem pickup og cabriolet, præsenteret på Frankfurt Motor Show. Playa var udstyret med tagræling til transport af surfboards og et aftageligt targatag over forsæderne. Også fronten var modificeret. Skulle der medtages mere end én passager, kunne der klappes klapsæder ned fra siderne af lastefladen. Denne model gik dog ikke i serieproduktion, men der kom senere en anden Playa, som var en almindelig Marbella med stofskydetag.

Ligeledes i 1991 introducerede Kamei en prototype Terra Multicar med forskellige aftagelige bagopbygninger kaldet Variotop på basis af Terra.

SEAT Terra 

En LAV-version af Marbella kaldet SEAT Terra blev produceret i Spanien mellem 1987 og 1996, hvorefter modellen blev afløst af SEAT Inca. SEAT Terra delte forparti og undervogn med Marbella, mens bagenden var erstattet med en stor, høj metalkasse. Modellen var meget populær i Spanien, og blev også eksporteret. Terra fandtes dels som topersoners kassevogn, og dels som tredørs stationcar med udtageligt bagsæde. Ud over 903 cm³-motoren fra Marbella, fandtes Terra også med en 1398 cm³-dieselmotor med 35 kW/48 hk fra Volkswagen Polo.

Tekniske data

Noter

Litteratur 
 Automobil Revue. Katalog 1991, 1995 og 1998 (på tysk og fransk).
 SEAT Marbella instruktionsbog. SEAT, S.A., september 1994 (på tysk).
 SEAT Terra instruktionsbog. SEAT, S.A., april 1992 (på tysk).

Eksterne henvisninger 

Marbella
Mikrobiler
Forhjulstrukne biler
Biler introduceret i 1986
Biler fra 1980'erne
Biler fra 1990'erne
Tomáš Kalas

Tomáš Kalas (født 15. maj 1993) er en tjekkisk fodboldspiller, der spiller for Schalke 04. Han har tidligere været udlejet til en lang række klubber inklusive Fulham og Middlesbrough.

Referencer

Eksterne henvisninger 

Fodboldspillere fra Tjekkiet
Deltagere ved det europæiske mesterskab i fodbold 2020
Stine Pilgaard

Stine Pilgaard (født 27. marts 1984 i Vejlby-Risskov ved Aarhus) er en dansk forfatter.

Liv 
Stine Pilgaard blev student fra Risskov Gymnasium i 2003 og studerede derefter dansk og medievidenskab ved Aarhus Universitet. Hun blev bachelor i 2007 og blev året efter optaget på Forfatterskolen i København. Her afsluttede hun uddannelsen i 2010 og fortsatte danskstudierne ved Københavns Universitet hvorfra hun blev cand. mag. i 2012.

Hendes debutroman Min mor siger fra 2012 blev godt modtaget af kritikerne og hun vandt Bodil og Jørgen Munch-Christensens debutantpris for bogen. Romanen er også udkommet i Norge og Island.

Hun har modtaget Weekendavisens litteraturpris 2020 og De Gyldne Laurbær 2020 for sin roman Meter i sekundet. Bogen fik flere steder gode anmeldelser.  Bogen blev filmatiseret med Hella Joof som instruktør og filmen havde premiere i 2023.

Udgivelser 
 Er der en læge til stede? Forfatterskolens afgangsantologi, 2010
 Min mor siger, roman, Samleren, 2012
 Lejlighedssange, roman, Samleren, 2015
 Meter i sekundet, roman, Gutkind, 2020

Referencer

Eksterne henvisninger 
 Stine Pilgaard på forfatterweb.dk

Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Personer i Kraks Blå Bog
Modtagere af Boghandlernes gyldne Laurbær
Steen Vindum

Steen Vindum (født 5. september 1967) er en dansk politiker fra partiet Venstre. Fra 1. januar 2014 er han borgmester i Silkeborg Kommune Vindum blev første gang valgt ind i byrådet i Silkeborg ved valget i 2005. Han blev genvalgt den 21. november 2017 som borgmester i Silkeborg Kommune. Til dette kommunalvalg fik Venstre 32,8% af stemmerne. SF, R, og Å pegede på Steen Vindum som borgmester, og han fik dermed de nødvendige mandater til at fortsætte på posten.

Referencer 

Borgmestre fra Venstre
Borgmestre i Danmark 2018-2021
Danskere i 1900-tallet
Danskere i 2000-tallet
Silkeborg Kommune
Randers FC Support

Randers FC Support er en fodboldfanklub,der støtter fodboldholdet Randers FC. Foreningen er godkendt af Randers FC, som en anerkendt fanklub i Danmark, men er i øvrigt en selvstændig organisation, der ledelsesmæssigt og økonomisk er uafhængig af Randers FC.
Foreningen stiftedes den i 2003, i forbindelse med oprettelsen af Randers FC. 

Foreningen har til formål, gennem arrangement af – og ved medlemmernes aktive deltagelse i – en række fritidsmæssige aktiviteter at skabe kendskab til og interesse for fodboldspillet i almindelighed og for fodboldklubben Randers FC i særdeleshed.

Randers FC Support er medlem af Danske Fodbold Fanklubber (DFF)

Fodboldfanklubber
Elisabeth af Østrig

Elisabeth af Østrig kan henvise til:

 Elisabeth af Habsburg (1501-1526)
 Elisabeth af Liechtenstein (1922-1993)
 Elisabet af Østrig (1437-1505)
 Elisabet af Østrig (1554-1592)
 Elisabeth af Østrig-Ungarn (1838-1897)
Time (Jakob Bro-album)

Time er et studiealbum udgivet i 2011 af den danske jazzguitarist Jakob Bro. Udgivelsen er nummer to i en trilogi med den legendariske amerikanske jazzsaxofonist Lee Konitz som omdrejningspunkt. De to andre udgivelser i trilogien er Balladeering (2009) og December Song (2013). Trilogien er af pressen blandt andet blevet kaldt et højdepunkt i dansk jazz og et eminent værk.

Trilogien Balladeering, Time og December Song er nomineret til Nordisk Råds Musikpris 2014.

Trackliste

Line up 
 Jakob Bro (Guitar)
 Bill Frisell (Guitar)
 Lee Konitz (Alt Sax)
 Thomas Morgan (Bas)

Kilder 

Jakob Bro-album
Album fra 2011